Ён добра запомніў мудрыя бацькавы словы: праца і рукі — добрыя зарукі. Яны не падвядуць у любой жыццёвай сітуацыі. Яны, як бы ні было цяжка спачатку, у рэшце рэшт выведуць на бальшак. І яшчэ: удача прыходзіць да таго, хто яе чакае. Хто ў яе безаглядна верыць. Таму ў тыя кашы па азярынках ды сажалках рыбу затоптваў, каб не толькі для сябе, але і ў райцэнтры прадаваць; і лазовую, і крушынавую кару драў — высушваў, каб потым у райспажыўтаварыства здаць. Ды многа што яшчэ рабіў дзеля той капейчыны.